2. ΑΝΑΓΚ. ΝΟΜΟΣ υπ’ αριθ. 1631 της 14/22 Φεβρ. 1939 Περί λήψεως δασμολογικών τινών μέτρων. Άρθρ.1-2.(Δασμολογικαί μεταβολαί). Άρθρ.3.-(Κυρούνται προσωρινής ισχύος υπουργικαί αποφάσεις). Άρθρ.4.-1.Απαλλάσσονται του εισαγωγικού δασμού και των τούτω παρομαρτούντων φόρων και τελών, ως και παντός ετέρου τοπικού φόρου ή οιουδήποτε άλλου τέλους, οικοδομήσιμα υλικά, άτινα απεταμιεύθησαν εις τον χώρον της Διεθνούς εκθέσεως Θεσσαλονίκης και εχρησιμοποιήθησαν προς ανέγερσιν περαιτέρων ξένων Κρατών μετεχόντων εις την έκθεσιν ταύτην. Η απαλλαγή αύτη επεκτείνεται και επί των δοχείων και περιβλημάτων, εν οις ήσαν συνεσκευασμένα τα ως είρηται υλικά. 2.Ωσαύτως απαλλάσσονται από του εισαγωγικού δασμού και των τούτω παρομαρτούντων φόρων και τελών, ως και παντός ετέρου τοπικού φόρου ή οιουδήποτε άλλου τέλους υλικά, μηχανήματα και είδη, άτινα απεταμιεύθησαν εις τον χώρον της Διεθνούς Εκθέσεως Θεσσαλονίκης και συναρμολογηθέντα απετέλεσαν διαφόρους παιδιάς (ATTRACTIONS) εφ’ όσον ταύτα ανήκουσιν εις την κυριότητα του Οργανισμού της Εκθέσεως ταύτης. Η ανωτέρω απαλλαγή επεκτείνεται και επί των δοχείων και περιβλημάτων εν οις ήσαν συνεσκευασμένα τα είδη ταύτα. Επιτρέπεται, όπως δι’ αποφάσεως του Υπουργού των Οικονομικών απαλλάσσωνται εισαγωγικών δασμών και παρομαρτούντων φόρων είδη καταναλώσεως (οίον τρόφιμα και ποτά) άτινα χρησιμοποιούνται κατά τα εγκαίνια Κρατικών Περιπτέρων ξένων Κρατών παρά τη Διεθνεί Εκθέσει Θεσσαλονίκης, καθ’ όρους και διατυπώσεις οριζομένας δια της αυτής αποφάσεως. 3.Δια Β.Δ/των εκδιδομένων προτάσει του επί των Οικονομικών Υπουργού και των επί της Εμπορικής Ναυτιλίας ως και Τύπου και Τουρισμού Υφυπουργών, επιτρέπεται να ορίζωνται κατά παρέκκλισιν των διατάξεων του Νόμ. 1165 του 1918 «περί τελωνειακού κώδικος» ως ούτος ετροποποιήθη και συνεπληρώθη μεταγενεστέρως, τα της τελωνειακής επιβλέψεως και του ελέγχου της κινήσεως εις τας Ελληνικάς Θαλάσσας και τους λιμένας των υπό οιανδήποτε σημαίαν πλοίων αναψυχής ή ναυτικών αθλήσεων ως και αι συναφείς υποχρεώσεις των κυβερνητών και ιδιοκτητών αυτών. Σελ. 622(α) Τεύχος Η72-Σελ. 140 Άρθρ.5.-«1.Απαλλάσσονται από φόρους, τέλη, εισφορές ή δικαιώματα που εισπράττονται κατά την εισαγωγή υπέρ του Δημοσίου, δήμων κοινοτήτων ή τρίτων, τα αποκόμματα γουνοδερμάτων της δασμολογικής διάκρισης 43.02 ΒΙ, τα οποία εισάγονται από το εξωτερικό, προκειμένου να χρησιμοποιηθούν αποκλειστικά για περαιτέρω επεξεργασία στους νομούς Γρεβενών, Καστοριάς, Φλώρινας και Κοζάνης (με εξαίρεση τις περιφέρειες των δήμων Κοζάνης και Πτολεμαΐδας)». Η παρ. 1 αντικαταστάθηκε ως άνω από την παρ. 1 άρθρ. 3 Νόμ. 1567/1985, ΦΕΚ Α΄ 171) (Τόμ. 30, σελ. 266,571). Σύμφωνα δε με την παρ. 2 άνω άρθρ. 3 Νόμ. 1567/1985 οι διατάξεις της άνω παραγράφου ισχύουν από της 11 Δεκ. 1984. 2.Η διάταξις του άρθρ. 2 παρ. 4 του υπ’ αριθ. 1058 Α. Νόμου «περί διαρρυθμίσεως κλάσεων τινών του Δασμολογίου εισαγωγής» επεκτείνεται και επί παντός είδους όπερ παρελήφθη απ’ ευθείας υπό της Επιτροπής Αποκαταστάσεως Προσφύγων ή των Ταμείων Περιθάλψεως Προσφύγων δια τας προσφυγικάς ανάγκας. 3.Κυρούται αφ’ ης ίσχυσε το από 29 Σεπτ. 1937 Β. Δ/μα «περί ειδικής κατονομασίας κλείθρων και χειρολαβών επινικελωμένων ή οξειδωμένων κλπ.» θεωρούμενον έκτοτε ως έγκυρον και ισχυρόν καθ’ απάσας αυτού τας διατάξεις. Άρθρ.6.-Αι διατάξεις των άρθρ. 2, 5 και 7 του Νόμ. 4042 ως ετροποποιήθησαν αύται δια του Νόμ. 6034 δεν έχουσιν εφαρμογήν ως προς την διάθεσιν και εκμετάλλευσιν του αναψυκτηρίου του νέου κτιρίου του Τελωνείου Αιθούσης Αποσκευών Πειραιώς επί της προβλήτος Β. Κωνσταντίνου. Άρθρ.7.-Αι διατάξεις του άρθρ. 2 παρ. 1, 2, 3 και 4 ισχύουν από της 11 Φεβρ. 1939, ήτοι από της επομένης της καταθέσεως του παρόντος εις το Υπουργικόν Συμβούλιον, αι δε λοιπαί διατάξεις από της δημοσιεύσεως του παρόντος. 30.Ω.α.2 Διάφοροι Τελωνιακοί Νόμοι 